Cum in cunctis legitimis largitionibus idonea sint adhibenda testimonia, ob secularium rerum diversitates cavendas necesse est, ut quod hunanimis concedit a sensu scripturarum commenderetur titulis, ne postmodum callidorum possit obviari versutiis. Quamobrem ego Gislebertus divina largiente clementia, comes Heduensis, atque aliarum patriis, notum esse volo, ut sit omnibus nostris fidelibus, tam presentibus quam et futuris, qualiter pervenit ad aures nostre pietatis, humillima deprecatio Rotberti Divionensis, nostrique per omnia fidelissimi, de quodam suo fidele, Guitbaldus nomine, nec non de eius coniuge Rutrudis, ac filiorum eorum ut eis largiremur aliquid de terris nostris pertinentibus. Ad cuius humillimam postulationem aures nostras inclinantes et devote suscipientes, hoc quod petebat gaudenter studuimus agiliter adimplere. Ergo donamus eis a die presenti mansum unum et dimidium de terris, ex ratione sancti Stephani, qui est de adiacentia Blasiaco villa, per consensum Ratherij archidiaconi et canonicorum eius et nonas et decimas omni tempore, sicut statutum, predicta Ecclesia recipiat. Et coniacet iam dictus mansus et dimidius, in pago Cavilensium, in villa Mercoriaco, seu in ipsa villa, et habent terminationes: de ambobus lateribus ratio sancti Martini, de uno fronte terra sancti Marcelli, ex alio vero strada publica: infra istas terminationes, totum ad integrum, cum clausis et vineis, et pratis, et terris, atque celariis seu aquis aquarumque decursibus et omnia quicquid pertinent ad iam dicto manso et dimidio, a die presenti, vobis dono ac filiorum vestrorum iure perpetuo ad possidendum nullo impediente. Si quis autem successorum meorum hanc institutionem vel precariam, ceca cupiditate accensus, tyrannide abolere, seu infringere voluerit, non valeat evindicare quod nequiter repetit, sed insuper ei cui litem impresserit, libras VI de auro purissimo componat, et sua repeticio minime valeat. Et ut hec securitas in Dei nomine omni tempore firmiorem obtineat stabilitatis vigorem, manu propria eam firmavi et nobilium omnium fidelium nostrorum unanimes consentientes, firmare iussimus, quatinus per inconvulsa tempora firma stabilisque permaneat stipulatione subnixa. Actum Belnensis castro. Signum Gisleberti, comitis, qui hanc securitatem iussit scribere et firmare rogavit. Signum Ermengardi qui consensit. Signum Adaledis, filiam eorum similiter qui consensit, signum Rotberti qui hanc precariam studuit poposcere. Signum Hengeltrudis, signum Rodulfi filio predicti Rotberti. Adabeltus decanus. Signum Euvrardus levita. Signum Umbertus, presbiter. Signum Ayrardus levita. Signum Manegradus presbiter. Signum Rodulphus levita Vuarnerius cliens exiguus. Signum Gibuinus clericus atque puer. Signum Gotsaldus clericus. Ego Constantius, exiguus levita, hanc institutionem datavi et subscripsi III Idus Decembris Indictione XIV anno VII regnante Ludovico rege feliciter.